cyanic-selkie/wikianc huggingface dataset:
চীনা পুরাণ
ত্রিলোক ও পাঁচ সম্রাট
ত্রিলোক ও পাঁচ সম্রাট নিয়ে মতবিরোধ রয়েছে। অনুমান করা হয়, তারা সিয়া সাম্রাজ্য প্রতিষ্ঠার পূর্বে আনুমানিক খ্রিষ্টপূর্ব ২৮৫০ অব্দ থেকে খ্রিষ্টপূর্ব ২২০৫ অব্দ পর্যন্তন শাসন করে। অধিকাংশ গ্রন্থ থেকে প্রাপ্ত তালিকায় উল্লেখ্য ত্রৈলোক্য ও পাঁচ সম্রাট শাসকদের মধ্যে উল্লেখযোগ্য ছিল
মহাপ্লাবন
সম্রাট ইয়াওয়ের সময়ে হুয়াংহো নদীতে মহাপ্লাবনের সৃষ্টি হয়। গুনকে প্লাবন নিয়ন্ত্রণের দায়িত্ব দেওয়া হলের তিনি নয় বছরেও এই সমস্যা সমাধান করতে পারেন নি। সম্রাট সুন তাকে নির্বাসিত করেন। তার জায়গায় স্থলাভিষিক্ত হয় তার ছেলে ইয়ু দ্য গ্রেট। তিনি জনবল দিয়ে খাল ও পরিখা খনন করেন। তের বছর পর বন্যাজনিত সমস্যা দূর হয়। সম্রাট সুন তাকে তৎকালীন সিয়া সাম্রাজ্য বা বর্তমান হেনান-এর শাসক হিসেবে নিয়োগ দেন। ইয়ু জলদেবতা গং গংয়ের মন্ত্রী জিয়ানলিওকে হত্যা করেন।
সিয়া সাম্রাজ্য
ইয়ুর মৃত্যুর পর সিংহাসনে আরোহণ করে তার ছেলে কি। কিয়ের শাসনভার গ্রহণ নিয়ে দ্বিমত রয়েছে। অনেকেই মনে করেন, ইয়ু শাসনভার দিয়ে গিয়েছিলেন গাওতাওকে। কিন্তু গাওতাও তার পূর্বে মারা যান। তাই ইয়ু গাওতাওয়ের ছেলে বো য়িকে শাসনভার দিয়ে যান। আরেক দল মনে করেন, বেশিরভাগ রাজ্যসভার সদস্য বো য়ি থেকে কির প্রশংসা করেন। আরেক দল মনে করেন, বো য়ি স্বেচ্ছায় কিকে শাসনভার গ্রহণ করার অনুরোধ করেন। অন্য আরেক দল মনে করেন, কি বো য়িকে হত্যা করে সিংহাসন দখল করেন।
কিয়ের সফলতা চীনে পুরনো রীতিনীতি ভেঙ্গে নতুন করে এক সাম্রাজ্য গড়ে তুলে। এই সাম্রাজ্য সিয়া সাম্রাজ্য নামে পরিচিতি লাভ করে। সিয়া সাম্রাজ্য ছিল কিছুটা পৌরাণিক। রেকর্ড অব গ্রান্ড হিস্টোরিয়ান্স ও ব্যাম্বু অ্যানালস বইয়ে সিয়া সাম্রাজ্যের ১৭জন সম্রাটের নাম উল্লেখ আছে। কিন্তু এই সময়কালের তেমন কোনো গুরুত্বপূর্ণ প্রত্নতাত্ত্বিক নিদর্শন পাওয়া যায় নি। তবে শাং সাম্রাজ্য শুরুর কিছু পূর্বের নগর সভ্যতার কিছু প্রত্নতাত্ত্বিক নিদর্শন পাওয়া গেছে।
শাং সাম্রাজ্য
সিয়া সাম্রাজ্যের শেষ সম্রাট সিয়াজিয়ে ছিলেন স্বেচ্ছাচারী শাসক। শাং জাতির নেতা তাং তার বিরুদ্ধে প্রতিবাদ গড়ে তুলে এবং তাকে পরাজিত করে শাং সাম্রাজ্য গড়ে তুলে। কিংবদন্তি আছে যে, সম্রাট জাইয়ের সময়ে জলবায়ু পরিবর্তিত হচ্ছিল। সূর্য ও চাঁদ তাদের কক্ষপথ পরিবর্তন করে। ফলে ঋতুতেও পরিবর্তন আসে। খালবিল শুকিয়ে যায়। পিশাচ ও বক ১০ রাত ধরে চিৎকার করেছিল। সেই সময় স্বর্গ থেকে তাংয়ের কাছে আদেশ আসে সিয়া সাম্রাজ্যের শাসনভার নেওয়ার জন্য। স্বর্গীয় সাহায্যে তাং সিয়া সাম্রাজ্য ধ্বংস করে এবং সহজে বিজয় লাভ করে।
সৃষ্টি ও দেব-দেবী
চীনা পুরাণে বর্ণিত আছে যে জেড সম্রাট স্বর্গ, নরক ও পৃথিবী এই তিন ভূখণ্ড পরিচালনার দায়িত্বপ্রাপ্ত। জেড শাসকরা জেড প্রিন্সিপাল গোল্ডেন স্ক্রিপ্ট (玉律金篇, Yù lǜ jīn piān) পুণ্যবানদের পুরস্কৃত করে থাকেন। সাধুরা প্রথমে রায় দেয় এবং সেই রায়ের ভিত্তিতে পরে উপদেষ্টামন্ডলী পূর্ণাঙ্গ রায় দেন।
ধর্ম ও পুরাণ
চীনা পুরাণ কনফুসীয় ধর্ম, তাও ধর্ম ও বৌদ্ধ ধর্মের সাথে সম্পর্কিত। হান সাম্রাজ্য পূর্ববর্তী পৌরাণিক কাহিনী, যেমন সাংহাই জিং থেকে কিছু উপাদান তাও ধর্মে এবং চীনা সংস্কৃতি ও বৌদ্ধ ধর্মে গৃহীত হয়েছে। এছাড়া ধর্মীয় উপাদানসমূহ চীনা পুরাণের সাথে সম্পৃক্ত হয়ে গেছে। যেমন, তাও ধর্মে স্বর্গ সম্পর্কিত বিশ্বাস রয়েছে, যা পুরাণে দেব-দেবীদের বসবাসের জায়গা হিসেবে উল্লেখিত।
এসকেপ ফ্রম তালেবান
এসকেপ ফ্রম তালিবান (Escape From Taliban তালিবানের কাছ থেকে পলায়ন) হল ২০০৩ সালে মুক্তিপ্রাপ্ত এবং উজ্জ্বল চট্টোপাধ্যায় পরিচালিত একটি ভারতীয় চলচ্চিত্র। ছবিটি সুস্মিতা বন্দ্যোপাধ্যায় রচিত আত্মকথামূলক বই কাবুলিওয়ালার বাঙালি বউ অবলম্বনে নির্মিত। সুস্মিতা বন্দ্যোপাধ্যায় তাঁর আফগান স্বামীর সঙ্গে ছয় বছর আফগানিস্তানে কাটানোর পর ১৯৯৫ সালে পালিয়ে এসেছিলেন। তিনি ইসলাম ধর্মে ধর্মান্তরিত হওয়ার নির্দেশিকা অগ্রাহ্য করায় তালিবানেরা তাঁকে হত্যা করার ফতোয়া জারি করেছিল। ২০১৩ সালের সেপ্টেম্বর মাসে সন্দেহভাজন তালিবান জঙ্গিরা সুস্মিতা বন্দ্যোপাধ্যায়কে গুলি করে হত্যা করে।
কাহিনি-সারাংশ
এই ছবির কাহিনি সুস্মিতা বন্দ্যোপাধ্যায়ের জীবনের অভিজ্ঞতা প্রসূত। সুস্মিতা ছিলেন এক বাঙালি ব্রাহ্মণ কন্যা। ১৯৮৯ সালে তিনি এক আফগান ব্যবসায়ীকে বিবাহ করেন। সেই বছরই তিনি আফগানিস্তানে চলে গিয়েছিলেন। পরে ১৯৯৫ সালে তিনি তালিবানদের চোখ এড়িয়ে পালিয়ে আসেন ভারতে।
আরাইমুটি
আরাইমুটি (আরাইমুডি) হল হৃদয় বা ডুমুরের পাতার মতো আকৃতির একটি ছোট রূপালী ধাতব পাত, যেটি আগে ভারতের তামিলনাড়ু রাজ্যের অল্পবয়সী মেয়েরা পরত।   "আরাই" অর্থ কটিদেশ এবং "মুটি" অর্থ আচ্ছাদন।
আরাইমুটির উল্লেখসমূহ
"মাদ্রাজের প্রেসিডেন্সিতে সালেম জেলার একটি ম্যানুয়ালের প্রথম খণ্ড" থেকে পাওয়া গেছে, "শিশুরা কখনও কখনও, দশ বছর বা তার বেশি বয়স পর্যন্তও, নগ্ন অবস্থায় থাকে, শুধুমাত্র কোমরের চারপাশে এক টুকরো দড়ি দিয়ে বেঁধে "আরাইমুটি" বা হৃদয় আকৃতির রূপার টুকরো ঝোলানো থাকে; যা গোপন করার উদ্দেশ্য থাকে সেদিকেই মনোযোগ যায়।"
"মাদ্রাজ জেলা গেজেটিয়ার্স, প্রথম খণ্ড, প্রথম অংশ" থেকে পাওয়া যাচ্ছে, "ছোট মেয়েরা, প্রায় ৩ বছর বয়স পর্যন্ত, কোমরের দড়ি থেকে ঝুলে থাকা ছোট্ট হৃদয়-আকৃতির রূপোর টুকরো (আরাই-মুটি) ছাড়া আর কিছুই পরে না" এটি দিয়ে যা গোপন করার উদ্দেশ্য, সেদিকে মনোযোগ যায়।"'
আরাইমুটির অর্থ
পি. পার্সিভাল দ্বারা সম্পাদিত, "পার্সিভালের তামিল-ইংরেজি অভিধান", আরাইমুটিকে (அரைமுடி arai múḍi) সংজ্ঞায়িত করেছে "সোনা বা রূপার তৈরি একটি ছোট পাত, শালীনতার খাতিরে যা কন্যা শিশুদের কোমরবন্ধ থেকে নিম্নদেশে ঝুলিয়া দেওয়া থাকে"।
মিরন উইন্সলোর অভিধান, "উচ্চ এবং নিম্ন তামিলের একটি সর্বাঙ্গীণ তামিল এবং ইংরেজি অভিধান" লিখেছে আরাইমুটি হল "அரைமுடி ছোট মেয়েদের গোপনাঙ্গের উপরে ধাতব একটি ছোট পাত"।
আরাইমুটির বর্ণনা
ফরাসি ভাষা থেকে অনূদিত এবং হেনরি বিউচাম্প দ্বারা সম্পাদিত, আবে দুবোইস-এর বই "হিন্দু আচার, রীতিনীতি এবং অনুষ্ঠান"-এ (হিন্দু ম্যানার্স, কাস্টমস অ্যান্ড সেরিমনিজ) লেখা হয়েছে যে, "এমনকি শিশুদের গোপনাঙ্গেরও নিজস্ব বিশেষ সজ্জা রয়েছে। ছোট মেয়েরা সোনা বা রুপোর আবরণ বা কডপিস (প্রধানত পুরুষদের অণ্ডথলি আবরণ) পরিধান করে যার উপর কিছু অশালীন ছবি খোদাই করা হয়; একইভাবে একটি ছেলের অলঙ্কার, যেটিও সোনা বা রুপোর তৈরি, যে অংশকে আবৃত বা সজ্জিত করা হচ্ছে হুবহু তেমনই দেখতে।"      আবে দুবোইস রচিত আরও একটি বই, "ভারতের মানুষের চরিত্র, আচার-ব্যবহার এবং রীতিনীতির বর্ণনা; এবং তাদের ধর্মীয় ও নাগরিক প্রতিষ্ঠান"-এ (ডেসক্রিপশন অফ দ্য ক্যারেকটার, ম্যানার্স অ্যান্ড কাস্টমস অফ পিপলস অফ ইণ্ডিয়া; অ্যান্ড দেয়ার ইনস্টিটিউশনস, রিলিজিয়াস অ্যান্ড সিভিল) লেখা হয়েছে, "উভয় লিঙ্গের শিশুদের একই আকারের বিভিন্ন ক্ষুদ্র অলংকার দিয়ে অলংকৃত করা হয়, যদিও প্রাপ্তবয়স্কদের তুলনায় সেগুলি ছোট। তাদের মধ্যে কিছু আছে যেগুলি অদ্ভুত আকৃতির। যেহেতু ভারতে সমস্ত শিশু ছয় বা সাত বছর বয়স পর্যন্ত সম্পূর্ণ নগ্ন হয়ে থাকে, পিতামাতা অবশ্যই, শরীরের প্রাকৃতিক অংশে মানিয়ে নেওয়ার মতো অলঙ্কার তৈরি করেন। এইভাবে, বালিকাদের ক্ষেত্রে একটি ধাতুর পাত ঝুলিয়ে রাখা হয় যাতে তাদের নগ্নতা কিছু পরিমাণে লুকিয়ে রাখা যায়। অন্যদিকে, ছেলেদের কোমরের চারপাশে ছোট ছোট ঘণ্টা বা রুপো বা সোনার কিছু অনুরূপ যন্ত্র ঝোলানো থাকে, সেগুলি ছোট বেল্টের সাথে সংযুক্ত থাকে যার মাধ্যমে তারা সজ্জিত হয়। বাকিদের মধ্যে, একটি নির্দিষ্ট অলংকার সামনের দিকে ঝোলানো থাকে, যেটি ছেলেটির যৌন অংশের সাথে সাদৃশ্য বহন করে।"
১৯৬০ সাল পর্যন্ত শ্রীলঙ্কার আমপারা জেলার মেয়েরা আরাইমুটি পরিধান করত।
গরুড়পুরাণ
গরুড়পুরাণ হল হিন্দুধর্মের ১৮টি মহাপুরাণের অন্যতম। এটি সংস্কৃত ভাষায় রচিত একটি বৈষ্ণব ধর্মগ্রন্থ। এই গ্রন্থে প্রধানত হিন্দু দেবতা বিষ্ণুর লীলা বর্ণনা করা হলেও এটিতে সকল দেবদেবীরই মাহাত্ম্য কীর্তন করা হয়েছে। এই গ্রন্থের আদিতম পাঠটি সম্ভবত খ্রিস্টীয় প্রথম সহস্রাব্দের রচনা। কিন্তু পরবর্তীকালে দীর্ঘ সময় ধরে এটি সংশোধিত ও বিবর্ধিত হয়ে থাকবে।
পদ্মপুরাণ গ্রন্থে পদ্মপুরাণ, ভাগবত পুরাণ ও বিষ্ণুপুরাণ সহ এই পুরাণটিকেও সাত্ত্বিক পুরাণের (সত্ত্বগুণ ও পবিত্রতা উপস্থাপনাকারী পুরাণ) তালিকাভুক্ত করা হয়েছে। প্রচলিত কিংবদন্তি অনুযায়ী, অন্যান্য সকল পুরাণের মতো এই পুরাণটির রচয়িতাও হলেন বেদব্যাস।
ইতিহাস
ট্রেসি পিঞ্চম্যানের অনুমান, এই গ্রন্থটি খ্রিস্টীয় প্রথম সহস্রাব্দের কোনও এক সময়ে রচিত এবং তারপর দীর্ঘকাল ধরে সংকলিত ও পরিবর্তিত হয়ে এসেছে। কে. পি. গিয়েৎজ প্রমুখেরা এই গ্রন্থের আদি সংস্করণটিকে খ্রিস্টীয় চতুর্থ থেকে একাদশ শতাব্দীর মধ্যবর্তী কোনও এক সময়ের রচনা বলে উল্লেখ করেন।
লিডবিটারের মতে, এই গ্রন্থটির রচনাকার্যের সূত্রপাত ঘটেছিল খ্রিস্টীয় ৯০০ অব্দ নাগাদ এবং যে অধ্যায়গুলিতে যোগ ও তন্ত্রের উল্লেখ পাওয়া যায় সেগুলি সম্ভবত পরে এই গ্রন্থের অন্তর্ভুক্ত হয়েছিল। অন্যান্য গবেষকদের মতে, এই গ্রন্থের আদিতম অংশটি সম্ভবত খ্রিস্টীয় প্রথম সহস্রাব্দের প্রথম কয়েক শতাব্দীতে রচিত হয় এবং পরবর্তীকালে সংযোজিত অধ্যায়গুলির রচনাকাল ষষ্ঠ শতাব্দী বা তারও পরবর্তী সময়।
রোজেন ডালালের মতে, গরুড়পুরাণের যে পাঠটি বর্তমানে পাওয়া যায় সেটি সম্ভবত খ্রিস্টীয় ৮০০ থেকে ১০০০ অব্দের মধ্যবর্তী সময়ের রচনা এবং সংযোজিত অংশগুলি দ্বিতীয় সহস্রাব্দে এই গ্রন্থের অন্তর্ভুক্ত হয়। পিঞ্চম্যানের মতে, এই পাঠটি খ্রিস্টীয় ৮৫০ থেকে ১০০০ অব্দের রচনা। অপর দিকে চৌধুরী, বন্দ্যোপাধ্যায় এবং রাজেন্দ্রচন্দ্র হাজরার মতে, এই অংশটি খ্রিস্টীয় দশম বা একাদশ শতাব্দীর পূর্ববর্তী কোনও সময়ের রচনা হতেই পারে না।
এই পাঠটিরও একাধিক সংস্করণ পাওয়া যায়। বিভিন্ন সংস্করণে অধ্যায়ের সংখ্যার যেমন ফারাক রয়েছে, বিষয়বস্তুর মধ্যেও উল্লেখযোগ্য পার্থক্য দেখা যায়। গরুড়পুরাণের কয়েকটি পুথি আবার "সৌপর্ণপুরাণ" (ভাগবত পুরাণের ১২.১৩ অংশে উল্লিখিত), "তার্ক্ষ্যপুরাণ" (পারস্যের পর্যটক আল-বিরুনির রচনায় এই নামটি পাওয়া যায়) এবং "বৈতানেয় পুরাণ" (বায়ুপুরাণের ২.৪২ ও ১০৪.৮ অংশে উল্লিখিত) নামেও পরিচিত।
ঊনবিংশ শতাব্দীর শেষভাগে ও বিংশ শতাব্দীর প্রথম ভাগে গরুড়পুরাণসারোদ্ধার নামে একটি গ্রন্থ প্রকাশিত হয় এবং পরে আর্নেস্ট উড ও এস. ভি. সুব্রহ্মণ্যম কর্তৃক অনূদিতও হয়। লুডো রোচারের মতে, এই প্রকাশনার ফলে একটি বিভ্রান্তির সৃষ্টি হয়েছিল। কারণ, এই গ্রন্থটি মূল পুরাণটি না হলেও এটিকেই কেউ কেউ গরুড়পুরাণ মনে করেন। অ্যালব্রেখট ওয়েবার প্রথম এই বিভ্রান্তি নিরসন করেন। গরুড়পুরাণসারোদ্ধার প্রকৃতপক্ষে নৌনিধিরাম রচিত একটি ভাষ্য। এই গ্রন্থে অন্যান্য ভারতীয় গ্রন্থ সহ গরুড়পুরাণ গ্রন্থের একটি অধুনালুপ্ত অংশের উল্লেখ পাওয়া যায়। বিংশ শতাব্দীর প্রথম ভাগে মন্মথনাথ দত্ত কর্তৃক গরুড়পুরাণের একটি পাঠের অনুবাদ প্রকাশিত হয়। এই অনুবাদটি ছিল এই পুরাণের প্রথম অনুবাদ।
রচনাশৈলী
গরুড়পুরাণ হল একটি বৈষ্ণব পুরাণ। প্রচলিত মতানুযায়ী, এই পুরাণের শ্লোকসংখ্যা ১৯,০০০। যদিও অধুনালভ্য পুথিগুলিতে প্রায় আট হাজার শ্লোকই রক্ষিত হয়েছে। গ্রন্থটি দু’টি অংশে বিভক্ত: "পূর্বখণ্ড" (পূর্ব ভাগ) ও "উত্তরখণ্ড" (পরবর্তী ভাগ)। পূর্বখণ্ড ২২৯টি অধ্যায়ে বিভক্ত। তবে গরুড়পুরাণের কোনও কোনও পুথিতে এই অংশে ২৪০-২৪৩টি অধ্যায়ও পাওয়া গিয়েছে। উত্তরখণ্ডের অধ্যায়-সংখ্যা পুথিগত পার্থক্যের ভিত্তিতে ৩৪ থেকে ৪৯টি। উত্তরখণ্ডটি আবার "প্রেতখণ্ড" বা "প্রেতকল্প" নামেও পরিচিত।
গরুড়পুরাণ লিখিত হয়েছে অধুনালভ্য অপর মধ্যযুগীয় ভারতীয় বিশ্বকোষ অগ্নিপুরাণের ধাঁচে। গ্রন্থের গঠনভঙ্গিমাটি স্বতন্ত্র প্রকৃতির, তাতে ভিন্ন ভিন্ন বিষয়ের সমাহার ঘটেছে এবং তা ভারতীয় সাহিত্যের ঐতিহাসিক পৌরাণিক ধারার তাত্ত্বিক ধাঁচটি অনুসৃত হয়নি। গরুড়পুরাণে দেখা যায়, পুরাণে কথিত বিষয়গুলি গরুড় বিষ্ণুর কাছে শিক্ষা করছেন, পরে তা ঋষি কশ্যপকে বর্ণনা করছেন এবং তারপর সেই শিক্ষা পৌরাণিক নৈমিষারণ্যে ঋষি ব্যাসের নিকট পৌঁছাচ্ছে।
বিষয়বস্তু: পূর্বখণ্ড
পূর্বখণ্ডই গরুড়পুরাণের বৃহত্তম অংশ। সমগ্র গ্রন্থের নব্বই শতাংশ এই খণ্ডের অন্তর্গত। পূর্বখণ্ডের আলোচ্য বিষয়গুলি হল জীবন ও জীবনযাপনপ্রণালী-সংক্রান্ত বিবিধ প্রসঙ্গ। অন্যদিকে উত্তরখণ্ড বা প্রেতখণ্ডের প্রধান আলোচ্য বিষয় মৃত্যু ও শবদাহ-সংক্রান্ত বিভিন্ন ক্রিয়াকাণ্ড।
বিষয়বস্তু: প্রেতখণ্ড
গরুঢ় পুরাণে শ্রীবিষ্ণুর বাহন গরুঢ় পাখি তাঁকে প্রশ্ন করেন, 'নারায়ণ, মৃত্যুর পর আত্মার সঙ্গে কী হয়? মৃত্যুর কতদিন পর আত্মা যমলোকে পৌঁছয়?' বিষ্ণু ভগবান তাঁকে বলেন মৃত্যুর পর বিদেহী আত্মার যমলোক যেতে ৪৭ দিন সময় লাগে। এই ৪৭ দিন নানারকম অত্যাচার সহ্য় করতে হয় আত্মাকে।
যখন কোনও ব্যক্তির মৃত্যু কাছে এসে যায়, তখন প্রথম তাঁর কথা বলার ক্ষমতা হারিয়ে যায়। এরপর সেই ব্যক্তি নিজের সারা জীবনকে যেন চোখের সামনে ছবির মতো দেখতে পান।এই সময় দুজন যমদূত আসে আত্মাকে যমলোকে নিয়ে যেতে। যমদূতদের দেখতে পেয়ে আত্মা দেহ ছেড়ে বাইরে বেরিয়ে আসে। তারপর যমদূতেরা আত্মার গলায় দড়ি বেঁধে তাঁকে যমলোকের পথে নিয়ে যায়।
মৃত ব্যক্তি যদি জীবদ্দশায় পাপ করে থাকেন, তাহলে যমদূতেরা তাঁকে নানা অত্যাচার করতে করতে যমলোকের দিকে নিয়ে যায়। গরম বাতাসের মধ্যে দিয়ে অন্ধকার পথ ধরে যমলোকের উদ্দেশ্য গমন করতে হয় আত্মাকে। তবে এর পর আত্মাকে তাঁর বাড়িতে ফিরে যাওয়ার জন্য ছেড়ে দেওয়া হয়। মৃত্যুর পর নিজের বাড়িতে ১৩ দিন বাস করে আত্মা। নিজের পরিবারের সদস্যদের সঙ্গে এই সময়টা থাকে সে। তাঁর মৃত্যর পারলৌকিক কাজকর্মী কী ভাবে পালিত হচ্ছে, তা নিজের চোখে দেখে আত্মা। ১৩ দিন পর শ্রাদ্ধকর্ম, পিণ্ডদান, ব্রাহ্মণ ভোজন সম্পূর্ণ হলে যমদূতেরা আবার এসে আত্মাকে নিয়ে যায়। এই কারণেই পরিবারে কারও মৃত্যু হলে ১৩ দিন অশৌচ পালন করা জরুরি। কারণ পারলৌকিক ক্রিয়া সম্পূর্ণ ভাবে পালিত হলে তা আত্মাকে যমলোকে ফিরে যাওয়ার শক্তি দেয়।
১৩ দিন পর আবার যমলোকে ফিরে যাওয়ার পথে আত্মাকে প্রথমে বৈতরণী নদী পেরোতে হয়। লাল রঙের এই নদী হল গঙ্গার এক ভয়ানক রূপ। এখান থেক সব সময় ধোঁয়া বেরোতে থাকে। এই নদী পেরনোর সময় আত্মাকে ভয়াবহ সব প্রাণীর মুখোমুখি হতে হয়। এই নদী পেরোতে ৪৭ দিন সময় লাগে আত্মার। তবে পূণ্যবান ব্যক্তির আত্মাকে বৈতরণী পেরোতে কোনও কষ্ট পেতে হয় না। এক গরুর লেজ ধরেই তিনি বৈতরণী অনায়াসে পেরিয়ে যেতে পারেন বলে গরুঢ় পুরাণে উল্লেখ আছে।
মহাসমুন্দ লোকসভা কেন্দ্র
মহাসমুন্দ লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫১৬,১৭৭ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি ছত্তিশগড়ের সম্পূর্ণ মহাসমুন্দ, গরিয়াবন্দ জেলা এবং ধামতরি জেলার উত্তরাংশে অবস্থিত বিধানসভা কেন্দ্রগুলি নিয়ে গঠিত৷
ইতিহাস
মহাসমুন্দ লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি ছত্তিশগড় রাজ্যের ৯০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (সরাইপালি) তফসিলী জাতিদের জন্য ও একটি বিধানসভা কেন্দ্র (বিন্দ্রনবগড়) তফসিলী উপজাতিদের জন্য সংরক্ষিত।
পয়সোঁ বিন্যাস
পরিসংখ্যান ও সম্ভাবনা তত্ত্বে পয়সোঁ বিন্যাস একটি বিচ্ছিন্ন সম্ভাবনা বিন্যাস। ফরাসি গণিতবিদ সিমেওঁ দ্যনি পোয়াসোঁ এর নাম থেকে বিন্যাসটির নাম নেওয়া হয়েছে। বিন্যাসটি নির্দিষ্ট পরিমাণ সময় বা স্থানের ব্যাপ্তিতে ঘটা ঘটনার সংখ্যার সম্ভাবনা প্রকাশ করে, যেখানে ঘটনাগুলো একটি জানা নির্দিষ্ট হারে ঘটে এবং সর্বশেষ ঘটনার পরের সময়ের ওপর অনির্ভরশীল হয় দূরত্ব, ক্ষেত্রফল বা আয়তন বা এ ধরনের অন্য নির্দিষ্ট ব্যাপ্তির ক্ষেত্রেও পয়সোঁ বিন্যাস ব্যবহার করা যেতে পারে।
উদাহরণস্বরূপ, কেউ যদি প্রতিদিন পাওয়া চিঠির পরিমাণের হিসাব রাখেন, তাহলে হয়ত দেখা যাবে প্রতি দিন গড়ে ৪টি চিঠি আসছে। যদি নির্দিষ্ট কোনো চিঠি ভবিষ্যতের কোনো চিঠি আসার সময়কে প্রভাবিত না করে, অর্থাৎ যদি চিঠিগুলো অনেকগুলো আলাদা আলাদা উৎস থেকে স্বাধীনভাবে আসে, তাহলে প্রতি দিন পাওয়া চিঠির সংখ্যা পয়সোঁ বিন্যাস মেনে চলবে ধরে নেওয়া একটি যুক্তিসঙ্গত অনুমান হবে। পয়সোঁ বিন্যাসের অন্যান্য উদাহরণের মধ্যে রয়েছে কোনো কল সেন্টারে প্রতি ঘণ্টায় আসা ফোন কলের সংখ্যা ও কোনো তেজস্ক্রিয় উৎস থেকে প্রতি সেকেন্ডে ক্ষয়কৃত কণার সংখ্যা।
মৌলিক ধারণা
নির্দিষ্ট পরিমাণ সময় বা স্থানের ব্যাপ্তিতে ঘটা ঘটনার সংখ্যার মডেল তৈরিতে পয়সোঁ বিন্যাস খুব জনপ্রিয়।
উদাহরণ
নিচের ঘটনার ক্ষেত্রে পয়সোঁ বিন্যাসের সাহায্যে মডেল তৈরি করা যেতে পারে-
অনুমান ও বৈধতা
নিচের অনুমানগুলো সত্য হলে পয়সোঁ বিন্যাসকে উপযুক্ত মডেল হিসেবে বিবেচনা করা যাবে। অথবা
পয়সোঁ বিন্যাসে ঘটনার সম্ভাবনা
কোনো ব্যাপ্তিতে একটি ঘটনা ০, ১, ২, ... বার ঘটতে পারে। ব্যাপ্তির ঘটনার গড় সংখ্যাকে \lambda (ল্যামডা) দ্বারা প্রকাশ করা হয়। \lambda হলো ঘটনার হার, যাকে হার পরামিতিও বলা হয়। কোনো ব্যাপ্তিতে k সংখ্যক ঘটনা পর্যবেক্ষণ করার সম্ভাবনা সমীকরণটি দিয়ে প্রকাশ করা যাবে, যেখানে
এই সমীকরণটি হলো পয়সোঁ বিন্যাসের সম্ভাবনা ভর ফাংশন। লক্ষ্যনীয় যে, গড় ঘটনা \lambda এর বদলে ঘটনা ঘটার সময়ের হার r দেওয়া থাকলেও সমীকরণটির পরিবর্তিত রূপ ব্যবহার করা যাবে। সেক্ষেত্রে হবে (যেখানে r এর একক হলো ১/সময়) এবং
পয়সোঁ বিন্যাসে সম্ভাবনার উদাহরণ
কোনো একটি নির্দিষ্ট নদীতে গড়ে প্রতি একশত বছরে একবার অতিপ্রবাহের কারণে বন্যা হয়। পয়সোঁ মডেলকে উপযুক্ত ধরে নিয়ে ১০০ বছরের ব্যাপ্তিতে এমন k = ০, ১, ২, ৩, ৪, ৫ বা ৬টি বন্যা হবে তার সম্ভাবনা বের করা সম্ভব। এখানে গড় ঘটনার হার হলো প্রতি ১০০ বছরে একটি অতিপ্রবাহ। অর্থাৎ, λ = 1
১০০ বছর সময়কালের মধ্যে ০ থেকে ৬টি অতিপ্রবাহের সম্ভাবনা নিচের সারণিতে দেওয়া আছে।
উগারতে ও তার সহকর্মীরা জানিয়েছেন, ফুটবল বিশ্বকাপের একটি ম্যাচে গড় গোলের সংখ্যা প্রায় ২.৫ এবং পয়সোঁ মডেলের ব্যবহার যথাযথ। যেহেতু প্রতি ম্যাচে গোলের গড় সংখ্যা ২.৫, অতএব λ = 2.5।
নিচের সারণিতে কোনো ম্যাচে ০ থেকে ৭টি গোল হবার সম্ভাবনা দেওয়া আছে।
প্রতি ব্যাপ্তিতে একবার ঘটা ঘটনা: λ = 1 ও k = 0 এর বিশেষ অবস্থা
ধরা যাক, জ্যোতির্বিদগণ হিসেব করে পেলেন যে বড় বড় উল্কাপিণ্ড (নির্দিষ্ট আকারের চেয়ে বড়) প্রতি ১০০ বছরে একবার পৃথিবীতে আঘাত হানে (প্রতি ১০০ বছরে λ = 1টি ঘটনা)। আরও দেখলেন যে পৃথিবীকে আঘাত করা এই আকারে উল্কাপিণ্ডের সংখ্যা পয়সোঁ বিন্যাস মেনে চলে। তাহলে পরবর্তী ১০০ বছরে k = 0টি উল্কাপিন্ড আঘাত হানবে তার সম্ভবনা কত?
এ অনুমানগুলো মেনে নিলে দেখা যায়, পরবর্তী ১০০ বছরে বড় কোনো উল্কাপিণ্ড পৃথিবীতে আঘাত হানবে না এমন সম্ভাবনা প্রায় ০.৩৭। বাকি ১ − ০.৩৭ = ০.৬৩ হলো পরবর্তী ১০০ বছরে ১, ২, ৩ বা আরও বেশি সংখ্যক বড় উল্কাপিণ্ড আঘাত হানার সম্ভাবনা। ওপরের একটি উদাহরণে অতিপ্রবাহজনিত বন্যা প্রতি ১০০ বছরে ১ বার ঘটেছিল (λ = 1)। একই হিসাব অনুসারেই ১০০ বছরে অতিপ্রবাহজনিত কোনো বন্যা না হবার সম্ভাবনা ছিল ০.৩৭। সাধারণভাবে প্রতি ব্যাপ্তিতে কোনো ঘটনা গড়ে একবার ঘটলে (λ = 1) এবং ঘটনাগুলো পয়সোঁ বিন্যাস মেনে চললে P(পরবর্তী ব্যাপ্তিতে ০টি ঘটনা) = ০.৩৭। এছাড়া, P(পরবর্তী ব্যাপ্তিতে শুধু একটি ঘটনা) = ০.৩৭, যেটা অতিপ্রবাহজনিত বন্যার সারণিতে দেখানো হয়েছে।
পয়সোঁ অনুমান মেনে চলে না এমন উদাহরণ
কোনো ছাত্র পরিষদে প্রতি মিনিটে উপস্থিত হওয়া ছাত্রদের সংখ্যা পয়সোঁ বিন্যাস নাও মেনে চলতে পারে, কারণ এখানে হার ধ্রুবক নয় (ক্লাস চলাকালে হার কম এবং ক্লাসের ফাঁকে হার বেশি)। আবার ছাত্রদের আসার ঘটনা স্বাধীনও নয় (ছাত্ররা সাধারণত দল বেঁধে আসে)। একটি বড় ভূমিকম্পের কারণে সমমাত্রার আফটারশকের সম্ভাবনা বেড়ে গেলে কোনো দেশে প্রতি বছর সংঘটিত ৫ মাত্রার ভূমিকম্পের সংখ্যা পয়সোঁ বিন্যাস নাও মেনে চলতে পারে। কোনো হাসপাতালের নিবিড় পরিচর্যা কেন্দ্রে ভর্তি রোগীদের ক্ষেত্রে অবস্থানের দিনের সংখ্যা পয়সোঁ বিন্যাস মেনে চলবে না, কারণ দিনের সংখ্যা শূন্য হওয়া সম্ভব নয়। এই বিন্যাসকে শূন্য-বিহীন পয়সোঁ বিন্যাসের সাহায্যে মডেল করা যেতে পারে। যে সকল গণনা বিন্যাসে শূন্যটি ঘটনার ব্যাপ্তির সংখ্যা পয়সোঁ মডেলের অনুমানের চেয়ে বেশি সেক্ষেত্রে শূন্য-স্ফীত মডেল ব্যবহার করা যেতে পারে।
পয়সোঁ নির্ভরণ ও ঋণাত্মক দ্বিপদী নির্ভরণ
অধীন চলক গণনাবাচক হলে অর্থাৎ কোনো ব্যাপ্তিতে ঘটনার সংখ্যা (০, ১, ২, ...) হলে পয়সোঁ নির্ভরণ ও ঋণাত্মক দ্বিপদী নির্ভরণ খুব ভালোভাবে কাজে লাগানো যায়।
ইতিহাস
সিমেওঁ দ্যনি পোয়াসোঁ (১৭৮১-১৮৪০) তাঁর ১৮৩১ সালের Recherches sur la probabilité des jugements en matière criminelle et en matière civile (ফৌজদারী ও বেসামরিক বিষয়াদি সম্পর্কিত রায়ের সম্ভাবনা বিষয়ক গবেষণা) কাজে সম্ভাবনা তত্ত্বের সাথে বিন্যাসটি সর্বপ্রথম প্রবর্তন ও প্রকাশ করেন। কাজটিতে একটি দৈব চলক N ব্যবহারের মাধ্যমে কোনো নির্দিষ্ট দেশের অন্যায় রায়ের সংখ্যা সম্পর্কে তত্ত্ব দেওয়া হয়। এই N অন্যান্য জিনিসের মধ্যে গণনা করে যে একটি নির্দিষ্ট সময় ব্যাপ্তিতে কতটি বিচ্ছিন্ন ঘটনা ঘটেছে। এই ফলাফল এর আগে আব্রাআম দ্য মোয়াভ্র্‌ও (১৭১১) ফিলোসোফিকেল ট্রাঞ্জেকশন অব রয়েল সোসাইটি জার্নালে De Mensura Sortis seu; de Probabilitate Eventuum in Ludis a Casu Fortuito Pendentibus নামে প্রকাশিত নিবন্ধে দেখিয়েছিলেন। এ কারণে এটি স্টিগলারের নিয়মেরও একটি উদাহরণ। আর এ কারণে অনেকে বলেছেন পয়সোঁ বিন্যাসে দ্য মোয়াভ্ররের নাম থাকা উচিত।  ১৮৯৮ সালে বিন্যাসটির একটি বাস্তব প্রয়োগ দেখিয়েছেন লাদিসলাউস বরতিকিউইসজ। তাঁকে প্রুশিয়ান সেনাবাহিনীতে ঘোড়ার পদাঘাতে দূর্ঘটনাক্রমে মারা যাওয়া সৈন্যের সংখ্যা নিয়ে তদন্ত করতে বলা হলে সে কাজের অংশ হিসেবে তিনি পয়সোঁ বিন্যাসের প্রয়োগ ঘটনা। এই পরীক্ষণের মাধ্যমে পয়সোঁ বিন্যাস নির্ভরযোগ্যতা প্রকৌশল শাস্ত্রে অন্তর্ভূক্ত হয়।
সংজ্ঞা
একটি বিচ্ছিন্ন দৈব চলক X, λ > 0 পরামিতির একটি পয়সোঁ বিন্যাস মেনে চলবে যদি k = 0, 1, 2, ..., এর জন্য X এর সম্ভাবনা ভর ফাংশন এ রকম হয়: যেখানে ধনাত্মক বাস্তব সংখ্যা λ হবে X এর প্রত্যাশিত মান ও ভেদাঙ্কের সমান। অনেক বেশি সংখ্যক সম্ভাব্য ঘটনার প্রতিটি দুর্লভ ঘটনা হলে পয়সোঁ বিন্যাস ব্যবহার করা যেতে পারে। একটি নির্দিষ্ট সময় ব্যাপ্তিতে ঐ রকম কতগুলো ঘটনা ঘটবে সেটা উপযুক্ত পরিস্থিতিতে পয়সোঁ বিন্যাসের একটি দৈব সংখ্যা হবে। পয়সোঁ বিন্যাসের প্রচলিত সংজ্ঞায় এমন দুটি এমন দুটি পদ আছে যেগুলোর কারণে কম্পিউটার দিয়ে বিন্যাসটির কাজ করা সহজেই অসম্ভব হয়ে পড়ে। এগুলো হলো λk ও k!। এছাড়াও λk কে k! দ্বারা ভাগ দিলে যে আসন্নীকরণ ত্রুটি ঘটে তাও e−λ এর তুলনায় অনেক বড়। এ কারণে ভুল ফলাফল পাওয়া যায়। সংখ্যাভিত্তিক স্থিতিশীলতার জন্য পয়সোঁ সম্ভাবনা ভর ফাংশন এভাবে বের করা উচিত: যা গাণিতিকভাবে সমতুল্য কিন্তু সংখ্যাভিত্তিকভাবে স্থিতিশীল। C প্রোগ্রামিং ল্যাংগুয়েজের আদর্শ লাইব্রেরি (C99) থেকে  ফাংশন, R প্রোগ্রামিং ল্যাংগুয়েজ, ম্যাটল্যাবের   ফাংশন, SciPy বা ফোরট্রানের ২০০৮ বা তার পরবর্তী সংস্করণের   ফাংশন ব্যবহার করে গামা ফাংশনের স্বাভাবিক লগারিদম বের করা যায়।
মধ্যমা
বিন্যাসটির মধ্যমা (ν) জানা আছে এবং এটি খুব তীক্ষ্ণ:
পয়সোঁ দৈব চলকের সমষ্টি
যদি এর জন্য  স্বাধীন হয় এবং  হয়, তাহলে । বিপরীতভাবে বিবেচনা করলে পাওয়া যাবে রাইকভের উপপাদ্য, যেটি অনুসারে দুটি স্বাধীন দৈব চলকের সমষ্টি পয়সোঁ বিন্যাস মেনে চললে স্বাধীন দৈব চলকদুটিও পয়সোঁ বিন্যাস মেনে চলবে।
পয়সোঁ রেস
এখানে ঊর্ধ্ব-সীমা প্রমাণ করা হয় আদর্শ চেরনোফ সীমা দিয়ে।
আবার হলো  এর সম্ভাবনা, যেখানে, যার নিম্ন-সীমা হলো , যেখানে D হলো আপেক্ষিক এনট্রপি। এভাবে নিম্ন-সীমাও প্রমাণ করা যায়। এছাড়াও  সম্পর্ক দিয়ে শর্তহীন সম্ভাবনার নিম্ন-সীমা বের করলে ফলাফলটি পাওয়া যায়।
সম্পর্কিত বিন্যাস
n যথেষ্ট বড় হলে এবং pp যথেষ্ট ছোট হলে পয়সোঁ বিন্যাস দিয়ে দ্বিপদী বিন্যাসের খুব কাছাকাছি মান বের করা সম্ভব। একটি সাধারণ নীতি হলো, পয়সোঁ বিন্যাস দিয়ে দ্বিপদী বিন্যাসের মান ভালোভাবে বের করা যাবে যদি n অন্তত ২০ এবং pp ০.০৫ এর সমান বা ছোট হয়। আর n ≥ 100 ও np ≤ 10 হলে আসন্ন মান হবে খুবই নিখুঁত।
সংঘটন
পয়সোঁ বিন্যাস মূলত পয়সোঁ প্রক্রিয়া থেকে আসে। বিচ্ছিন্ন বৈশিষ্ট্যযুক্ত (অর্থাৎ, যে ঘটনাগুলো কোনো নির্দিষ্ট সময় বা স্থানে ০, ১, ২, ৩, ... ইত্যাদি বার ঘটতে পারে) বিভিন্ন ঘটনার ক্ষেত্রে এটি ব্যবহার করা যায় যদি ঐ ঘটনা ঘটার সম্ভাবনা সময় বা স্থানে ধ্রুব হয়। পয়সোঁ মডেল দিয়ে ব্যাখ্যা করা যাবে এমন কিছু উদাহরণ হলো:
১৯৭৬ সালে গ্যালাঘার দেখান যে ছোট ব্যাপ্তিতে মৌলিক সংখ্যার পরিমাণ পয়সোঁ বিন্যাস মেনে চলে, যদি হার্ডি ও লিটলউডের একটি অপ্রমাণিত অমুমানের নির্দিষ্ট সংস্করণ সত্য হয়।
দুর্লভ ঘটনার বিধি
এক্ষেত্রে n খুব বড় আর p খুব ছোট (ফলে np হবে মাঝামাঝি মানের)। তাহলে বিন্যাসটিকে অপেক্ষাকৃত সহজ উপায়ে পয়সোঁ বিন্যাস দিয়ে আসন্নীকৃত করা যাবে।
এই আসন্নীকরণকে অনেকসময় দুর্লভ ঘটনার বিধি বলা হয়, কেননা প্রতিটি আলাদা n বার্নুলি ঘটনা এক একটি দুর্লভ ঘটনা। নামটি কিছুটা বিভ্রান্তিকর, কারণ np ছোট হলে পয়সোঁ প্রক্রিয়ার মোট সফলতার সংখ্যাকে দুর্লভ হতে হবে না। যেমন এক ঘণ্টায় একটি ব্যস্ত সুইচবোর্ডে আসা টেলিফোন কলের সংখ্যা পয়সোঁ বিন্যাস মেনে চলবে। এখানে অপারেটরের কাছে মনে হবে খুব ঘন ঘন কল আসছে। তবে একজন সাধারণ মানুষের কাছে একে দুর্লভ ঘটনা মনে হবে, কারণ ঐ নির্দিষ্ট ঘণ্টায় তিনি ঐ সুইচবোর্ড থেকে কল করবেন তার সম্ভাবনা খুব কম।
অনেক সময় বিধি কথাটিকে সম্ভাবনা বিন্যাসের প্রতিশব্দ হিসেবে ব্যবহার করা হয়। আর বিধির অভিসার বলতে বিন্যাসের অভিসার বোঝানো হয়। এ কারণে পয়সোঁ বিন্যাসকে অনেক সময় ছোট সংখ্যার বিধিও বলা হয়। কারণ এটি দুর্লভ ঘটনার সংখ্যার সম্ভাবনা বিন্যাস যেখানে ঘটনা অনেকভাবে ঘটতে পারে। লাদিসলাউস বরতিকিউইসজ ১৮৯৮ সালে ল অব স্মল নাম্বারস (ছোট সংখ্যার বিধি) নামে পয়সোঁ বিন্যাস নিয়ে একটি বই লিখেছেন।
বিজ্ঞানে অন্যান্য প্রয়োগ
স্বাধীন বিচ্ছিন্ন সংঘটন পরিমাপের ক্ষেত্রে গড় ও পরিমিত ব্যবধানের সংশ্লেষণ বৈজ্ঞানিক দৃষ্টিকোণ থেকে খুব কার্যকর। গড় সঙ্কেতের আশেপাশে কতটা ওঠা-নামা বা স্পন্দন হয় সেটা লক্ষ করে একটিমাত্র ঘটনার প্রভাব পরিমাপ করা যায়, যদিও সেই প্রভাব সরাসরি লক্ষ করার মতো যথেষ্ট বেশি নাও হয়। যেমন তড়িৎ প্রবাহ ও এর শট নয়েজের সংশ্লেষণ কাজে লাগিয়ে একটি ইলেকট্রনের আধান e পরিমাপ করা যায়। কোনো নির্দিষ্ট t সময়ে N সংখ্যক ইলেকট্রন একটি বিন্দুকে অতিক্রম করলে গড় প্রবাহ হবে I=eN/t। যেহেতু প্রবাহের ওঠা-নামা হবে (যা পয়সোঁ প্রক্রিয়ার পরিমিত ব্যবধান) ক্রমের, অতএব আধান e  অনুপাত থেকে পরিমাপ করা যাবে।
একটি সাধারণ উদাহরণ হলো কোনো আলোকচিত্রকে বড় করা হলে যে কণা-প্রবণতা চোখে পড়ে। এ কণা-প্রবণতার কারণ কণারা নিজেরা নয়, বরং কারণ হলো রূপার কণায় পয়সোঁ স্পন্দন কমে যাওয়া। কণা-প্রবণতা ও প্রসারণের মাত্রার সংশ্লেষণ ব্যবহার করে প্রতিটি কণার প্রভাব পরিমাপ করা সম্ভব (এত ছোট এ প্রভাব খালি চোখে দেখা যায় না)। পয়সোঁ নয়েজের আরও অনেক আণবিক প্রয়োগ আবিষ্কৃত হয়েছে। যেমন, কোষ ঝিল্লিতে গ্রাহক অণুর সংখ্যা ঘনত্ব।
পয়সোঁ দৈব চলক উৎপাদন
জনাব নুথ পয়সোঁ বিন্যাস থেকে সংখ্যা উৎপাদনের (ছদ্ম-দৈব সংখ্যা নমুনায়ন) একটি সরল অ্যালগোরিদম প্রদান করেছেন:
প্রাপ্ত মান k এর জটিলতা রৈখিক, যার গড় মান λ। একে আরও উন্নত করে অনেকগুলো অ্যালগোরিদম তৈরি করা হয়েছে।
λ বড় হলে L = e−λ এর মান অনেক বেশি ছোট হয়ে যায়। অ্যালগোরিদমে সামান্য পরিবর্তন এনে এ সমস্যার সমাধান করা যায়। এ জন্য নতুন একটি পরামিতি STEP নিয়ে আসা হয় যাতে e−STEP এর মান আগের মতো ছোট হয়ে যায় না।
algorithm poisson random number (Junhao, based on Knuth): init: Let λLeft ← λ, k ← 0 and p ← 1. do: k ← k + 1. Generate uniform random number u in (0,1) and let p ← p × u.         while p < 1 and λLeft > 0: if λLeft > STEP: p ← p × eSTEP λLeft ← λLeft − STEP else: p ← p × eλLeft λLeft ← 0 while p > 1. return k − 1.
STEP এর মান নির্ভর করে প্রাথমিকভাবে সর্বোচ্চ কত বড় মান বাছাই করা হবে তার ওপর। ডাবল-প্রিসিশন ফ্লোটিং পয়েন্ট ফরম্যাটের ক্ষেত্রে প্রাথমিক মান e700 এর কাছাকাছি। অতএব STEP এর মান ৫০০ নেওয়া নিরাপদ।
λ এর বড় মানের ক্ষেত্রে অন্য সমাধানের মধ্যে রয়েছে প্রত্যাখ্যান নমুনায়ন ও গাউসীয় আসন্নীকরণ।
λ এর ছোট মানের ক্ষেত্রে বিপরীত রূপান্তর নমুনায়ন খুব সরল ও কার্যকর। এক্ষেত্রে প্রতিটি নমুনার জন্য শুধু একটি করে সুষম দৈব সংখ্যা u প্রয়োজন হয়। ক্রমযোজিত সম্ভাবনা u এর বেশি হওয়া পর্যন্ত নেওয়া হতে থাকে।
সর্বোচ্চ সম্ভাব্যতা
i = 1, ..., n এর জন্য n সংখ্যক পরিমাপকৃত মান দেওয়া থাকলে আমরা যে পয়সোঁ সমগ্রক থেকে নমুনা নেওয়া হয়েছে তার λ পরামিতির মান পরিমাপ করতে পারব। সর্বোচ্চ সম্ভাব্যতা পরিমাপ হলো
প্রতিটি মানের প্রত্যাশিত মান λ হওয়ায় এই গড়ের প্রত্যাশিত মানও λ। ফলে সর্বোচ্চ সম্ভাব্যতা পরিমাপ λ এর একটি নিরপেক্ষ পরিমাপক হবে। এছাড়াও এটি হবে একটি সূক্ষ্ম পরিমাপক। অর্থাৎ, এর পরিমাপকৃত ভেদাঙ্ক ক্র্যামার-রাও নিম্ন সীমা (CRLB) অর্জন করবে। অতএব, এটি হবে ন্যূনতম ভেদাঙ্কের নিরপেক্ষ পরিমাপ। এছাড়াও দেখানো যাবে যে এর সমষ্টি (এবং নমুনা গড়, কারণ এটি সমষ্টির এক-এক অপেক্ষক) λ এর একটি পূর্ণাঙ্গ ও পর্যাপ্ত পরিসংখ্যা।
পর্যাপ্ততা প্রমাণের জন্য আমরা উৎপাদকায়ন উপপাদ্য ব্যবহার করতে পারি। এজন্য আমরা নমুনার যুক্ত পয়সোঁ বিন্যাসের সম্ভাবনা ভর অপেক্ষককে দুটি অংশ ভাগ করি: একটি অংশ কেবলমাত্র নমুনা \mathbf{x} এর ওপর নির্ভর করে (যাকে বলা হয়), আর আরেকটি নির্ভর করে λ ও  অপেক্ষকের মাধ্যমে নমুনা \mathbf{x} এর ওপর। অতএব  হবে λ এর পর্যাপ্ত পরিসংখ্যা।
এখানে প্রথম পদ শুধু \mathbf{x} এর ওপর নির্ভর করে। দ্বিতীয় পদ  শুধু  এর মাধ্যমে নমুনার ওপর নির্ভর করে। অতএব,  পর্যাপ্ত।
সম্ভাবনা অপেক্ষককে সর্বোচ্চ মান প্রদানকারী λ এর মান বের করতে আমরা সম্ভাব্যতা অপেক্ষকের অ্যালগোরিদম ব্যবহার করতে পারি:
\ell কে λ এর সাপেক্ষে অন্তরীকরণ করে ০ এর সাথে তুলনা করি:
λ এর জন্য এখান থেকে একটি স্থির বিন্দু পাওয়া যায়
অতএব, ki মানগুলোর গড় হলো λ। স্থির বিন্দুতে L এর দ্বিতীয় অন্তরকের চিহ্ন দেখে জানা যাবে λ কেমন চরম মান।
স্থির বিন্দুতে দ্বিতীয় অন্তরকের মান নির্ণয় করলে হবে:
যা ki মানগুলোর গড়ের বিপরীত সংখ্যার n গুণের ঋণাত্মক সংখ্যা। গড় ধনাত্মক হলে এটি ঋণাত্মক হয়। এই শর্ত পূরণ হলে সম্ভাবনা অপেক্ষক এই স্থির বিন্দুতে সর্বোচ্চ মান প্রদান করে।
অন্য দিকে, একটি বিন্যাস গুচ্ছকে পূর্ণাঙ্গ বলা হয় যদি এবং কেবল যদি সকল \lambda এর জন্য E(g(T)) = 0 থেকে হয়। যদি X_i গুলো সুষম ও স্বাধীন বিন্যাস  মেনে চলে, তাহলে । আমাদের কাঙ্ক্ষিত বিন্যাস জানা থাকায় সহজেই দেখায় যায়, এই পরিসংখ্যা পূর্ণাঙ্গ।
এই সমীকরণকে সত্য হতে হলে g(t) এর মান ০ হতে হবে। কারণ সমষ্টির সকল t ও \lambda এর সকল সম্ভাব্য মানের জন্য অন্য কোনো পদই ০ হবে না। অতএব, সকল \lambda এর জন্য E(g(T)) = 0 থেকে । অতএব, পরিসংখ্যাটিকে পূর্ণাঙ্গ হিসেবে প্রমাণ করা গেল।
আস্থা ব্যাপ্তি
পয়সোঁ ও কাই-বর্গ বিন্যাসের ক্রমযোজিত বিন্যাস অপেক্ষকের সম্পর্কের মাধ্যমে পয়সোঁ বিন্যাসের গড়ের আস্থা ব্যাপ্তি বের করা যায়। কাই-বর্গ বিন্যাসের সাথে আবার গ্যামা বিন্যাসের নিবিড় সম্পর্ক রয়েছে। এটা থেকে একটি বিকল্প প্রকাশও পাওয়া যায়। μ গড় বিশিষ্ট পয়সোঁ বিন্যাসের একটি মান k দেওয়া থাকলে
1 – α
আস্থা স্তরে μ এর আস্থা ব্যাপ্তি হবে
অথবা সমতুল্যরূপে,
যেখানে হলো n স্বাধীনতার মাত্রার কাই-বর্গ বিন্যাসের কোয়ান্টাইল অপেক্ষক (p এর নিম্ন প্রান্তে), আর  হলো গ্যামা বিন্যাসের কোয়ান্টাইল অপেক্ষক যেখানে আকৃতি পরামিতি n ও মাপনী পরামিতি ১। এই ব্যাপ্তিটি এই অর্থে প্রকৃত যে এর কাভারেজ সম্ভবনা কখনও
এর কম হয় না।
গ্যামা বিন্যাসের কোয়ান্টাইল পাওয়া না গেলেও (উইলসন-হিলফেরটি রূপান্তরের ভিত্তিতে) প্রকৃত ব্যাপ্তির একটি নিখুঁত আসন্ন মান প্রস্তাব করা হয়েছে:
যেখানে হলো আদর্শ পরিমিত বিন্যাসের মান, যার উর্ধ অংশের ক্ষেত্রফল
।
উপরের মতো একই প্রসঙ্গে (λ গড়ের পয়সোঁ বিন্যাসের n সংখ্যক ki মানের একটি নমুনা দেওয়া থাকলে) এই সূত্রগুলোর প্রয়োগের জন্য নিচের সমীকরণটি কাজে লাগানো হয়:
বায়েসীয় অনুমিতি
বায়েসীয় অনুমিতিতে পয়সোঁ বিন্যাসের হার পরামিতি λ এর কনজুগেট প্রাইঅর হলো গ্যামা বিন্যাস। ধরা যাক
দিয়ে বোঝানো হচ্ছে λ একটি গ্যামা সম্ভাবনা বিন্যাস g মেনে চলছে, যার আকৃতি পরামিতি α ও বিপরীত মাপনী পরামিতি β:
তাহলে আগের মতো n আকারের পরিমাপকৃত ki এর একটি নমুনা ও একটি Gamma(α, β) প্রাইঅর দেওয়া থাকলে পোস্টেরিয়র বা উত্তর হবে:
পোস্টেরিয়র গড় E[λ] সর্বোচ্চ সম্ভাব্যতা পরিমাপ এর কাছাকাছি হবে  সীমায়, যা গ্যামা বিন্যাসের গড়ের সাধারণ প্রকাশ থেকে সাথে সাথেই পাওয়া যায়।
একটি বাড়তি মানের জন্য উত্তর পূর্বাভাসমূলক বিন্যাস হবে ঋণাত্মক দ্বিপদী বিন্যাস, যাকে অনেকসময় গ্যামা-পয়সোঁ বিন্যাসও বলা হয়।
বহু পয়সোঁ গড়ের যুগপৎ পরিমাপ
এক্ষেত্রে যে-কোনো ও  এর জন্য গুরুলঘু পরিমাপক গুচ্ছ হবে
দ্বিচলক পয়সোঁ বিন্যাস
এই বিন্যাসটিকে সম্প্রসারিত করে দুটি চলকের জন্যও উপযোগী করা হয়েছে। বিন্যাসটির উৎপাদী অপেক্ষক হলো
যেখানে
প্রান্তিক বিন্যাসগুলো হলো Poisson(θ1) ও Poisson(θ2) এবং সংশ্লেষণাঙ্ক
পরিসরে আবদ্ধ।
দ্বিচলক পয়সোঁ বিন্যাস উৎপাদন করার একটি সরল প্রক্রিয়া হলো তিনটি স্বাধীন পয়সোঁ বিন্যাস Y_1,Y_2,Y_3 নেওয়া, যাদের গড় যথাক্রমে । অতঃপর বসাতে হবে। দ্বিচলক পয়সোঁ বিন্যাসের সম্ভাবনা অপেক্ষক হবে
পয়সোঁ বিন্যাসের জন্য কম্পিউটার সফটওয়্যার
নিবেদিত সফটওয়্যার লাইব্রেরিগুলো দিয়ে পয়সোঁ বিন্যাসের মূলত দুটি কাজ করা হয়: পয়সোঁ বিন্যাস এর মান নির্ণয় ও এ বিন্যাস থেকে দৈব চলক উৎপাদন।
পয়সোঁ বিন্যাসের মান নির্ণয়
নির্দিষ্ট k ও \lambda এর জন্য এর মান সহজেই বের করা যায়। এটা করা হয় সূচকীয়, ঘাত ও ফ্যাক্টোরিয়াল অপেক্ষকের ভিত্তিতে  এর আদর্শ সংজ্ঞা কাজে লাগিয়ে। অবশ্য k এর বড় মানের ক্ষেত্রে নাকচ হয়ে যাওয়ার ঝুঁকি থেকেই যায়। এ ঝুঁকি এড়াতে আদর্শ লাইব্রেরি math.h এর   ব্যবহার করা যেতে পারে।
কিছু কম্পিউটিং লাইব্রেরিতে সহজাতভাবেই পয়সোঁ বিন্যাস থাকে। যেমন:
পয়সোঁ বিন্যাস থেকে দৈব চয়ন
নির্দিষ্ট \lambda এর জন্য পয়সোঁ বিন্যাস থেকে দৈব পূর্ণ সংখ্যা উৎপাদন করা আরও সহজ। এ কাজের জন্য আছে:
রাজীব নন্দন
রাজীব নন্দন একজন ভারতীয় রাজনীতিবিদ। তিনি ২০১৫ বিহার বিধানসভা নির্বাচনে ভারতীয় জনতা পার্টির সদস্য হিসাবে গুরুয়া আসন থেকে নির্বাচিত হয়েছিলেন।
জিন ফিলিপ ভোগেল
জিন ফিলিপ ভোগেল (৯ জানুয়ারি ১৮৭১ - ১০ এপ্রিল ১৯৫৮) ছিলেন একজন ওলন্দাজ ভারততত্ববিদ।
জীবনী
জিন ফিলিপ ভোগেল ছিলেন আমস্টারডামের কোর্টে আইনজীবী এবং তিনি প্রেসিডেন্ট জোহান গ্রেগরিয়াস ভোগেল (1843-1920) এবং তার স্ত্রী জিন অ্যাড্রিয়েন ডু কুয়েসনে ভ্যান ব্রুচেম (১৮৪৪-১৮৯০) এর পুত্র ছিলেন । আলফেন অ্যান ডেন রিজন এবং রটারডাম থেকে  তার প্রাথমিক বিদ্যালয় শেষ করে, তিনি ১৮৮৩ সালে আলকমারের উচ্চ বিদ্যালয় ভত্তি হন o পরবর্তীকালে 1886 সালে হারলেমের উচ্চ বিদ্যালয়ে পড়াশোনা করেন। 1890 সালে তিনি প্রাচ্য গবেষণায় আত্মনিয়োগ করতে আমস্টারডাম বিশ্ববিদ্যালয়ে এখন গবেষক হিসাবে যোগ দেন । এখানে ক্রিশ্চিয়ানাস কর্নেলিস উহলেনবকের(1866-1951)  শিক্ষা লাভ করেন ,  তিনি প্রাথমিকভাবে তার শিক্ষকের সাথে  সংস্কৃত নিয়ে কাজ করতেন।
আমস্টারডামে ফিরে তিনি স্নাতকোতা লাভ করেন । জুলাই মাসে  1895 সালে তিনি ইউনিভার্সিটি থেকে  ডক্টরেট লাভ করেন  । 1897 সালের ডিসেম্বরে প্রাচীন ভারতীয় নাটক মৃচাকটিক  অনুবাদ করেন । 1898 সালে তিনি আমস্টারডাম বিশ্ববিদ্যালয়ে একজন প্রভাষক হিসাবে বসবাস করেন এবং এক বছর পরে ব্রিটিশ ভারতে চলে আসেন এবং, যেখানে তিনি ইস্ট ইন্ডিয়া কোম্পানির আর্কাইভাল উত্সগুলি অধ্যয়ন করেন এবং অনুশীলনে সংস্কৃত ভাষার অভিজ্ঞতা লাভ করেন। 1901 সালে তিনি লাহোরে উত্তর ব্রিটিশ ভারতের আর্কিওলজিক্যাল সার্ভে অফ ইন্ডিয়ার সুপারিনটেনডেন্ট নিযুক্ত হন এবং 1911 সালে তিনি ব্রিটিশ ভারতে প্রত্নতত্ত্বের অফিসিয়াল ডিরেক্টর-জেনারেল পদ গ্রহণ করেন । যেহেতু 1913 সালে লিডেন বিশ্ববিদ্যালয়ে সংস্কৃতের চেয়ারটি শূন্য হয়ে গিয়েছিল, তাই ভোগেলকে 17 এপ্রিল 1913-এ নিযুক্ত করা হয়েছিল। জানুয়ারী 1914 সালে সংস্কৃত, এর সাহিত্য এবং ভারতীয় প্রত্নতত্ত্বের অধ্যাপক হিসেবে তিনি  কাজটি করেন এপ্রিল 1914 সূচনা বক্তৃতা Bronnen tot kennis van het oude Indië (জার্মান: প্রাচীন ভারতের জ্ঞানের উৎস ) দিয়ে এবং এইভাবে মূল ইনস্টিটিউটের প্রধান হন।
কাজ এবং সম্মান
তার কার্যকলাপের সময়কালে, ভোগেল তার সময়ে বিভিন্ন জার্নালে অসংখ্য গবেষণাপত্র লিখেছিলেন, যা তাকে অনেক বিখ্যাত করে তুলেছিল । ১৯১৫ সালে রয়্যাল ডাচ একাডেমি অফ সায়েন্সেসের পূর্ণ সদস্য হন, ১৯৩৫ সালে প্যারিসের এশিয়াটিক সোসাইটির সম্মানসূচক সদস্য পদ লাব করেন, 1939 সালে আমেরিকান ওরিয়েন্টাল সোসাইটির সম্মানসূচক সদস্য হন, 1950 সালে অ্যাকাডেলেস- এর একটি বিদেশী সদস্য হন। এছাড়া লন্ডনের স্কুল অফ ওরিয়েন্টাল অ্যান্ড আফ্রিকান স্টাডিজের সংশ্লিষ্ট সদস্য ছিলেন । এছাড়াও তিনি লক্ষ্ণৌতে ইউনাইটেড প্রভিন্স হিস্টোরিক্যাল সোসাইটির একজন সাম্মানিক সদস্য, নেদারল্যান্ডের ওস্টার জেনুটশ্যাপের একজন সম্মানিত সদস্য, হ্যানয়ের ইকোলে ফ্রাঙ্কাইজ ডি'এক্সট্রেম-ওরিয়েন্টের একজন সম্মানিত সদস্য এবং বার্লিনে পূর্ব এশিয়ান শিল্পের জার্মান সোসাইটির একজন সংশ্লিষ্ট সদস্য ছিলেন। তিনি কম্প্যানিয়ন অফ দ্য অর্ডার অফ দ্য ইন্ডিয়ান এম্পায়ার এবং নাইট অফ দ্য অর্ডার অফ দ্য ডাচ লায়ন হয়েছিলেন। একাডেমি বছর 1930/31 সালে তিনি লিডেন বিশ্ববিদ্যালয়ের রেক্টর ছিলেন, যেখানে তিনি ফেব্রুয়ারী 1931 ডি কসমোপলিটান বেটিকেনিস ভ্যান হেট বৌদ্ধধর্ম (জার্মান: বৌদ্ধ ধর্মের মহাজাগতিক অর্থ ) রেক্টরেট ভাষণ অনুষ্ঠিত হয়। 16 এ। 19 সেপ্টেম্বর, 1939-এ, তিনি তার অধ্যাপক পদ থেকে অবসর নেন এবং কার্ন ইনস্টিটিউটের সম্মানসূচক চেয়ারম্যান হন।
দম্পতি জীবন
ভোগেল 15 তারিখে বিয়ে করেন। এপ্রিল 1913 আমস্টারডামে মারিয়া স্ট্রম্পলার (1879-1959), মেশিন প্রস্তুতকারক কোয়েনরাড হেনড্রিক স্ট্রামফ্লারের (1843-1910) কন্যাকে । বিয়ে করেও তিনি দুর্ভাগ্য বসত নিঃসন্তান রয়ে গেলেন ।
বাংলাদেশ রেলওয়ে ক্লাস ২০০০
বাংলাদেশ রেলওয়ে ক্লাস ২০০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল-বৈদ্যুতিক লোকোমোটিভের একটি শ্রেণী। এই শ্রেণীর মোট ৪০টি লোকো ১৯৫৩, ১৯৫৪ ও ১৯৫৬ সালে তৎকালীন ইস্টার্ন বেঙ্গল রেলওয়ের বহরে যুক্ত হয়।
সূচনাকাল থেকে এই শ্রেণীর লোকো যাত্রীবাহী ও মালবাহী উভয় ধরনের ট্রেনেই ব্যবহৃত হতো। উল্কা এক্সপ্রেস, মহানগর এক্সপ্রেস ও পারাবত এক্সপ্রেসের মতো যাত্রীবাহী ট্রেন এদের দ্বারা টানা হতো। তবে বর্তমানে বয়স বেশি হওয়ার কারণে এদেরকে আর যাত্রীবাহী ট্রেনে ব্যবহার করা হয় না। মালবাহী ট্রেনের মধ্যে এদেরকে কন্টেইনার ট্রেনেই বেশি দেখা যায়, তবে অয়েল ট্যাংকারের মতো অন্যান্য মালবাহী ট্রেনেও এদের ব্যবহার করা হয়।
প্রস্তুতকারক বিবরণ
২০০০ শ্রেণীর লোকো কানাডার জেনারেল মটরস ডিজেল (জিএমডি) উৎপাদন করে। এদের মডেল ইএমডি বি১২। এই ৪০টি লোকো ৩ ধাপে তৎকালীন পূর্ব পাকিস্তানে আসে:
যান্ত্রিক বিবরণ
২০০০ শ্রেণী বাংলাদেশের সর্বপ্রথম ডিজেল লোকো। এগুলো দেশের একমাত্র সিঙ্গেল-ক্যাব লোকো যাদের দুই পাশে কোনো হুড নেই, ফলে এদেরকে পেছন দিকে চালানো ঝুঁকিপূর্ণ। এই লোকোগুলোর জন্য টার্নটেবিল প্রয়োজন।
এই লোকোগুলোতে ইএমডি ১২-৫৬৭সি প্রাইম মুভার ব্যবহার করা হয়েছে। এদের ক্ষমতা ১,১২৫ অশ্বশক্তি এবং এরা সর্বোচ্চ ১০০ কিমি/ঘণ্টা পর্যন্ত চলতে পারে। এদের চাকার বিন্যাস হলো এ১এ-এ১এ। এদেরকে বাংলাদেশের অন্যতম সফল লোকো শ্রেণী বলা হয়ে থাকে। ২০২০ সাল পর্যন্ত (৬৪–৬৭ বছর পর), ৬টি লোকো এখনও সচল রয়েছে (২০১৫, ২০১৭, ২০২১, ২০২২, ২০২৩, ২০২৫ এবং ২০৩০)। একটি লোকো (২০০০) চট্টগ্রামের পাহাড়তলী ডিজেল শপে সংরক্ষণ করা হয়েছে।
পূর্ব পাকিস্তানের পাশাপাশি আরও ৯টি ইএমডি বি১২ লোকো ব্রাজিলের ভিক্টোরিয়া এ মিনাস রেলওয়ের জন্য উৎপাদন করা হয়। এই লোকোগুলোর সাথে ২০০০ শ্রেণীর লোকোগুলোর অনেক সাদৃশ্য রয়েছে। কিছু পার্থক্যের মধ্যে একটি হচ্ছে, চাকার বিন্যাস এ১এ-এ১এ না হয়ে বি-বি হয়েছে।
শ্রেণীকরণ ও সংখ্যায়ন
এই লোকোগুলোর সংখ্যা-সিরিজ/শ্রেণী হচ্ছে ২০০০, এবং এদেরকে ২০০০ থেকে ২০৩৯ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইজি-১১”। এখানে, এম = মিটার-গেজ, ই = ডিজেল-ইলেক্ট্রিক, জি = জিএমডি এবং ১১ = ১১ × ১০০ = ১,১০০ অশ্বশক্তি (আসলে ১,১২৫ অশ্বশক্তি)।
রক্ষণাবেক্ষণ
২০০০ শ্রেণীর লোকোগুলোর বেজ চট্টগ্রাম রেল বিভাগে। এদেরকে চট্টগ্রামের পাহাড়তলী ডিজেল শপে রক্ষণাবেক্ষণ করা হয়। বিভিন্ন যান্ত্রিক জটিলতার কারনে এদেরকে বঙ্গবন্ধু সেতু পার হতে দেওয়া হয় না। ফলে রক্ষণবেক্ষণের জন্য এরা দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) যেতে পারে না।
অক্সিজেন (দ্ব্যর্থতা নিরসন)
অক্সিজেন একটি রাসায়নিক উপাদান যার প্রতীক O এবং পারমাণবিক সংখ্যা ৮।
অক্সিজেন এছাড়াও উল্লেখ করতে পারে:
স্টলেন
right|thumb|[[বড়দিন উপলক্ষে তৈরি করা ষ্টলেন।]] ষ্টলেন (Stollen) জার্মানিতে প্রস্তুত একটি ঐতিহ্যবাহী পাউরুটি জাতীয় ফলের তৈরী কেক । এটি সাধারণত বড়দিনের সময় ভাইনাখ্‌ট্‌সষ্টলেন (Weihnachtsstollen) বা ক্রিস্টষ্টলেন (Christstollen) হিসেবে বেচা ও খাওয়া হয়। ষ্টলেন ইস্ট, পানি ও বিশেষ ময়দা দিয়ে বানানো হয়। প্রস্তুতির সময় ময়দা ও ইস্টের মণ্ডের সাথে সাধারণত শুকনো লেবুর ছিলা (Zitronat ৎসিট্রোনাট), শুকনো ফলের টুকরো, কাঠবাদাম, এলাচ, দারুচিনি, ইত্যাদি মেশানো হয়। মণ্ডতে চিনির পরিমাণ বেশ কম থাকে। প্রস্তুতকৃত কেকের উপর মাখনের প্রলেপ দিয়ে তার উপর গুঁড়ো চিনি ছিটিয়ে দেয়া হয়। ষ্টলেন কেকের ঐতিহ্যবাহী ওজন ২ কেজি। তবে এখন এর চেয়ে কম ওজনের ষ্টলেনও বানানো হচ্ছে।
ষ্টলেন মূলত জার্মানির ড্রেসডেন শহরের ঐতিহ্যবাহী খাবার। এটি ড্রেসডেনার ষ্টলেন (Dresdner Stollen) নামে পরিচিত। ১৯৯৪ সাল থেকে এখানে বড়দিনের ঋতুর অংশ হিসেবে ষ্টলেন উৎসব (Stollenfest ষ্টলেন্‌ফেস্ট্‌) পালিত হয়ে আসছে। ঐ উৎসবে তিন থেকে চার টন ওজনের একটি ষ্টলেন কেক বানানো হয় এবং রাস্তার মধ্যে দিয়ে এটিকে ঘোড়ার গাড়িতে চাপিয়ে ড্রেসডেনের বিভিন্ন রাস্তায় প্রদর্শন করে নিয়ে যাওয়া হয়। ক্রিসমাস বাজারে পৌঁছানোর পর বিরাট এই কেকটিকে কেটে সাধারণ জনগণের মধ্যে বিলিয়ে দেওয়া হয়। এ পর্যন্ত সবচেয়ে বড় ষ্টলেন কেকটির ওজন ছিল ৪.২ টন এবং এটি গিনেস বুক অভ ওয়ার্ল্ড রেকর্ডসে স্থান পেয়েছে।
রূপালী গিটার (ভাস্কর্য)
রূপালী গিটার একটি লৌহ নির্মিত ভাস্কর্য। ভাস্কর্যটি বাংলাদেশের প্রখ্যাত সঙ্গীত শিল্পী লাভ রানস ব্লাইন্ড(এলআরবি) ব্যান্ডের প্রতিষ্ঠাতা আইয়ুব বাচ্চু স্মরণে নির্মাণ করা হয়েছে। এই ভাস্কর্যের নামকরণ করা হয়েছে ১৯৯৬ সালের ফেরারী মন অ্যালবামের 'রূপালী গিটার' গানের শিরোনাম অনুসারে। ভাস্কর্যটি বাচ্চুর জন্মস্থান চট্টগ্রাম নগরীর প্রবর্তক মোড়ে অবস্থিত। ২০১৯ সালের ১৮ সেপ্টেম্বর রাত আটটায় ভাস্কর্যটি উদ্বোধন করা হয়। গোলপাহাড় মোড় হতে প্রবর্তক মোড়ের দিকে যাওয়ার সময় এই ভাস্কর্যের সম্মুখাংশ দৃশ্যমান হয়।
পরিকল্পনা
২০১৮ সালের ১৮ অক্টোবর আইয়ুব বাচ্চুর শেষকৃত্য অনুষ্ঠানে চট্টগ্রাম সিটি কর্পোরেশনের তৎকালীন মেয়র বাচ্চুর স্মৃতি সংরক্ষণ করার উদ্যোগ প্রকাশ করেছিলেন। সে অনুযায়ী চট্টগ্রাম মহানগরীর প্রবর্তক মোড়ে গিটার ভাস্কর্য স্থাপন ও প্রবর্তক মোড়ে আইয়ুব বাচ্চুর নামে একটি চত্বর করার পরিকল্পনা করা হয়। এই প্রকল্পে ভাস্কর্য নির্মাণ ছাড়াও প্রবর্তক মোড় থেকে গোলপাহাড় মোড় পর্যন্ত ৪৫০ ফিট সড়কের সৌন্দর্য বর্ধন, পথচারী চলালচলের পথ নির্মাণ, দেয়ালে ম্যুরাল ও সবুজায়ন করার পরিকল্পনা নেয়া হয়েছিল।
নির্মাণ ও উন্মোচন
২০১৮ সালের ১৮ আগস্ট চট্টগ্রাম সিটি কর্পোরেশন এই ভাস্কর্য নির্মাণের জন্য দুইটি ঠিকাদার প্রতিষ্ঠান- স্ক্রিপ্ট এবং অডিওস ইঙ্ক-এর সাথে চুক্তি করে। পশ্চিমমুখী উচ্চতার মূল ভাস্কর্যটি স্টেইনলেস স্টিলের পাতে তৈরি, যা  ফুট বেদীর উপর স্থাপন করা হয়েছে। ভাস্কর্য নির্মাণ ছাড়াও ফোয়ারা, সৌন্দর্য বর্ধণের জন্য নতুন গাছ রোপন, পথচারী চলালচলের পথ নির্মাণ, দেয়ালে ম্যুরাল ও সবুজায়ন করা হয়। সম্পূর্ণ প্রকল্পে প্রায় ৩ কোটি টাকা ব্যয় হয়। ১৮ সেপ্টেম্বর, ২০১৯ তারিখে রাত আটটায় ভাস্কর্যটি উদ্বোধন এবং প্রবর্তক মোড়ের নাম পরিবর্তন করে 'আইয়ুব বাচ্চু চত্বর' করা হয়।
সিলোদ
সিলোদ (Sillod) ভারতের মহারাষ্ট্র রাজ্যের আউরঙ্গাবাদ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬১২ মিটার (২০০৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সিলোদ শহরের জনসংখ্যা হল ৪৩,৮৫৯ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে সিলোদ এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
মৈনাক ভৌমিক
মৈনাক ভৌমিক হচ্ছেন ভারতের একজন বাংলা চলচ্চিত্র পরিচালক। ২০০৬ সালের মুক্তিপ্রাপ্ত বাংলা চলচ্চিত্র "আমরা" তার পরিচালিত প্রথম চলচ্চিত্র।
জীবনী
মৈনাক ১৯৮৮ সালে তার কর্মজীবন শুরু করেন "হিস লাইফ হার স্টোরি" নামক একটি ইংরেজি ভাষার স্বল্প দৈর্ঘ্যের চলচ্চিত্র পরিচালনার মধ্য দিয়ে। এই চলচ্চিত্রটি ফ্লোরিডা ফিল্ম ফেস্টিভাল পুরস্কার পায়। ২০০৬ সালে তার পরিচালিত প্রথম বাংলা চলচ্চিত্র 'আমরা' মুক্তি পায়। ২০১২ সালে তিনি 'বেডরুম' নামের একটি আর্ট ফিল্ম তৈরি করেন যেটি সমাজের মানুষের বিষণ্ণতা, ব্যর্থতা এবং পরিচয়-উদ্বিগ্নতা নিয়ে ছিলো। ২০১৩ সালের আর্ট ফিল্ম 'মাছ, মিষ্টি এবং মৌরি' যেটিতে সৌমিত্র চট্টোপাধ্যায় অভিনয় করেন, তাকে কোলকাতা চলচ্চিত্র শিল্পে একজন খ্যাতিমানের মর্যাদা দেয়, একই বছর তার 'আমি আর আমার গার্লফ্রেন্ডস' নামের একটি চলচ্চিত্র মুক্তি পায় যেটিতে রায়মা সেন, স্বস্তিকা মুখোপাধ্যায় এবং পার্নো মিত্র তিন উদারনীতিবাদী এবং স্বাধীনচেতা নারীর চরিত্রে অভিনয় করেন।
জোসেপ বোনাপ্লাটা ই করিওল
জোসেপ বোনাপ্লাটা ই করিওল (বার্সেলোনা, ১৭৯৫ - বুনিয়ল, ২রা জুন, ১৮৪৩) একজন কাতালান শিল্প উদ্যোক্তা তিনি প্রথম কাতালোনিয়া ও স্পেনে বাষ্পীয় ইঞ্জিন আমদানি করেন। তার পিতামাতা র‍্যামন বোনাপ্লাটা ও তেরেসা করিওল ছিলেন টেক্সটাইল উৎপাদক। তার তিন ভাই ছিল, সালভাদর, র‍্যামন ও নার্সিস।
যৌবন এবং ইংল্যান্ডে যাত্রা
জোসেপ বোনাপ্লাটা পারিবারিক উৎপাদক সংস্থায় কাজ করেন যতদিন না তার পিতা অবসর গ্রহণ করেন এবং ব্যবসা দেখাশোনার ভার গ্রহণ করে তার বড় ভাই সালভাদর। ১৮২৮ সালে জোসেপ এবং তার বন্ধু জোয়ান ভিলারকাট স্যালেন্টে সূতার বস্ত্র কারখানার কাজ শুরু করে। ১৮২৯ সালে তার ব্যবসাকে আধুনিকীকরণের এক প্রচেষ্টায় স্প্যানিশ সরকার তাকে বাষ্পীয় ইঞ্জিন আনার অনুমতি দেয়।
তিনি, জোয়ান রাল এবং ক্যাম্পস নামক একজন ব্যক্তি ইংল্যান্ড যান বস্ত্রশিল্প সম্পর্কে ল্যান্সাশায়ার থেকে কিছু জানতে এবং বার্মিংহামের বোল্টন এন্ড ওয়াট হতে প্রয়োজনীয় যন্ত্রপাতি কিনতে। লন্ডনে তিনি স্প্যানিশ রাষ্ট্রদূত ফ্রান্সিসকো সিয়া বার্মুডেজ-এর মাধ্যমে একটি বাষ্পীয় ইঞ্জিন নেবার অনুমতি পান। বোনাপ্লাটা ও রাল জুলাই, ১৮৩০ সালে কাতালোনিয়া ফিরে আসলেও ক্যাম্পস যন্ত্র সম্পর্কে, বিশেষত রিচার্ড রবার্টস সম্পর্কে সম্পর্কে আরো জানার জন্য ম্যাঞ্চেস্টারে থেকে যান। এর সাহচর্যের লাইসেন্সেই তিনি বস্ত্র তৈরি করার সিদ্ধান্ত নেন।
গ্রামীণ ব্যবসা
এল ভ্যাপর ধ্বংসের পরে ডিসেম্বর, ১৮৩৫ সালে জোসেপ বোনাপ্লাটা ভ্যালেন্সিয়ার গ্রাম লিরিয়ার জন্য ১৮৭.০০০ রিয়াল খরচ করেন। সেখানে তিনি জলপাই তেলের কারখানা তৈরি করেন এবং অনেক বাদাম গাছ লাগান্ম তিনি ১, ১৯০.০০০ রিয়াল খরচ করেন এমন একটি প্রকল্পের জন্য যা সিঙ্কা নদী ও সিগ্রেকে যুক্ত করবে যেন লিরিয়া স্থানটি চাষ করা যায়। প্রকল্পটিকে তার বন্ধু এন্টনি গ্যাঁসো জনপ্রিয় করেন, কিন্তু শেষে এটি ভেস্তে যায়।
অসুস্থতা ও মৃত্যু
গুরুতর শ্বাসযন্ত্রের ব্যাধিদ্বারা বোনাপ্লাটা দীর্ঘদিনই আক্রান্ত ছিলেন এবং এই ব্যধি তার কাজে প্রভাব ফেলছিল। শেষ আক্রান্ত হবার ভয়ে তিনি মে, ১৮৪০ সালে তার উইল করে যান। তিন বছর পর তিনি লিরিয়ার এস্পিনার খামারবাড়িতে অবসর নেবার কথা ঠিক করেন। ৩০শে মে, ১৮৪৩ সালে বোনাপ্লাটা তার অছিকে সমস্ত কিছু বুঝিয়ে দিয়ে যাত্রা শুরু করেন। কিন্তু তার ফুসফুস কলাপস করে এবং শেষ অ্যাজমা অ্যাটাকে তিনি ২রা জুন বুনিয়ল গ্রামের নিকট পরলোকগমন করেন। মৃত্যুকালে তার বয়স হয়েছিল ৪৮।
তিনি কোন বংশধর রেখে যাননি। তাই তার ভাইয়েরাই উত্তরাধিকারী হয়। জানা যায় যে তার সোফিয়া নামক অবৈধ কন্যা ছিল। তবে সেও ১৮৪০ সালে জন্মের সময় মারা যায়। জোসেপ ও তার কন্যার মা জেসুসা রোমেরো দম্পতি ছিলেন।
বাংলাদেশ শিশু একাডেমি
বাংলাদেশ শিশু একাডেমি বা শিশু একাডেমি (Bangladesh Shishu Academy) বাংলাদেশের শিশুদের জন্য জাতীয় একাডেমি বা প্রতিষ্ঠান। এটা শিশুদের প্রতিভা বিকাশ, সাংস্কৃতিক উন্নয়ন, প্রচার এবং পৃষ্ঠপোষকতার জন্য ১৯৭৬ সালে প্রতিষ্ঠিত হয়। এটি মহিলা ও শিশু বিষয়ক মন্ত্রণালয়ের অধীনস্থ একটি প্রতিষ্ঠান।
কার্যালয়
বাংলাদেশের ৬৪টি জেলায় এবং ৬টি উপজেলায় (কেশবপুর, কুলাউড়া, বাবুগঞ্জ, মিঠাপুকুর, পরশুরাম, শ্রীনগর) শিশু একাডেমির কার্যালয় রয়েছে। এসকল কার্যালয়ে শিশুদের সাংস্কৃতিক প্রশিক্ষণ দেওয়ার পাশাপাশি বিভিন্ন সাংস্কৃতিক কার্যক্রম পরিচালিত হয়।
লক্ষ্য ও উদ্দেশ্য
বাংলাদেশ শিশু একাডেমির লক্ষ্য ও উদ্দেশ্যগুলো হলোঃ
প্রকাশনা
শিশু একাডেমী কর্তৃক বিভিন্ন শিশুতোষ সাহিত্যগ্রন্থ ও মুক্তিযুদ্ধ বিষয়ক গ্রন্থ প্রকাশ করা হয়। তাছাড়া, শিশু একাডেমি শিশু পত্রিকার প্রকাশক।
আতিক ইবনে কায়স
আতিক ইবনে কায়স মুহাম্মাদের একজন সাহাবা ছিলেন, যিনি উহুদের যুদ্ধে অংশগ্রহণ করেছিলেন। তিনি হাদিস বর্ণনাকারী সাহাবা জাবের ইবনে আতিকের পিতা ছিলেন।
পরিচয়
আতিক ইবনে কায়সের পিতার নাম কায়স ও মাতার নাম যায়নাব বিনতে সায়াফিয়ি। তিনি উহুদের যুদ্ধে অংশগ্রহণ করেছিলেন।
হাদিস বর্ণনা
আতিকের একটি পুত্র ছিল, যার নাম জাবের ইবনে আতিক। তার পুত্র আতিকের নিকট হতে একটি হাদিস বর্ণনা করেন। হাদিসটি হলো:"জাবের ইবনে আতিক বলেন, মুহাম্মাদ একবার উপস্থিত লোকদের সম্বোধন করে বললেন, 'তোমাদের নিকট শাহাদাত কোনটি?' তারা বললো, 'আল্লাহর পথে মৃত্যুবরণ করা'। মুহাম্মাদ বললেন, 'আল্লাহর পথে মৃত্যুবরণ করা ছাড়া আরো সাত ধরনের শাহাদাত আছে। ১. প্লেগ বা মহামারিতে মৃতবরণ করা ব্যক্তি, ২. পানিতে ডুবে মৃতবরণ করা ব্যক্তি, ৩. ফুসফুসের রোগে আক্রান্ত হয়ে মৃতবরণ করা ব্যক্তি, ৪. পেটের রোগে মৃতবরণ করা ব্যক্তি, ৫. আগুনে পুড়ে মৃতবরণ করা ব্যক্তি, ৬. ধ্বংসস্তুপের নীচে চাপা পড়ে মৃতবরণ করা ব্যক্তি এবং ৭. যে নারী পেটে বাচ্চা মৃতবরণ করে, সবাই শহিদ।’ (আহমদ, আবু দাউদ, নাসায়ি)"ইবনে শাহিন মুহাম্মাদ ইবনে ইয়াজিদ এই হাদিসটি বর্ণনা করেছেন।
লেন্ডি কোটাল
লেন্ডি কোটাল ( لنډي کوتل,    ) বা লওয়ারগাই ( لواړګی   Lwāṛgai ) হল পাকিস্তানের খাইবার পাখতুনখোয়া প্রদেশের একটি শহর এবং খাইবার জেলার প্রশাসনিক রাজধানী। এটি ছিল প্রাক্তন ফেডারেল শাসিত উপজাতীয় অঞ্চলের বৃহত্তম শহরগুলির মধ্যে একটি। এই শহরটি  সমুদ্রপৃষ্ঠের উপরে অবস্থিত। শহরটি পাহাড় পেরিয়ে পেশোয়ার শহরের পথে অবস্থিত।  লেন্ডি কোটাল খাইবার গিরিপথের পশ্চিম প্রান্তে অবস্থিত যা আফগানিস্তানের নাঙ্গারহার প্রদেশের প্রবেশপথ চিহ্নিত করে, যা মাত্র  পশ্চিমে।
লেন্ডি কোটাল হল একটি পর্যটন কেন্দ্র। এই শহরটি একসময় খাইবার পাস রেলওয়ের টার্মিনাস রেলওয়ে স্টেশন ছিল। এই রেলপথে একটি পর্যটক ট্রেন, খাইবার ট্রেন সাফারি চালানো হত। কিন্তু, ২০০৬ সালে বন্যায় রেলওয়ে ট্র্যাক এবং সেতুগুলি ভেসে যাওয়ার কারণে ট্রেনটিকে বন্ধ করে দেওয়া হয়।
খাইবার এজেন্সির শালমানি, শিনওয়ারি, আফ্রিদি এবং মুলাগোরি উপজাতিদের জন্য এই শহরটি হল প্রধান পণ্য কেনা কাটার কেন্দ্র।
ইতিহাস
ভারতীয় উপমহাদেশে ব্রিটিশদের শাসনকালের সময় লেন্ডি কোটাল ছিল খাইবারের পশ্চিমাঞ্চলীয় অংশ। ১৮৯৭ সালে আফ্রিদিরা লেন্ডি কোটাল এবং খাইবার গিরিপথের অন্যান্য পোস্ট আক্রমণ করে। খাইবার রাইফেলস একটি শক্ত প্রতিরক্ষা স্থাপন করা সত্বেও লেন্দি কোটাল দখল হয়ে গিয়েছিল, কারণ রাইফেলসের জলের অভাব দেখা দিয়েছিল। ব্রিটিশরা স্যার উইলিয়াম লকহার্টের অধীনে ৩৪,৫০০ জন সৈন্য নিয়ে পাল্টা আক্রমণ করে এবং আফ্রিদিদের পরাজিত করে, যদিও দ্বিতীয় অ্যাংলো-আফগান যুদ্ধের সময় আফ্রিদিরা আবার শহরটি দখল করে নেয়।
মুকুড় জেলা
মুকুড় জেলা (Muqur District) আফগানিস্থানের বদগিস প্রদেশ এর পশ্চিম দিকে অবস্থিত। মুকুড় জেলার আইন শৃঙ্খলা পরিস্থিতি খুবই দুর্বল হিসাবে চিহিৃত ছিল, স্থানীয় তালিবান বিদ্রোহীদের ও আন্তঃ গোত্র কোন্দলের কারণে শান্তি-শৃঙ্খলা প্রায়শই চরম আকার ধারণ করত, তবে এই পরিস্থিতির বর্তমানে পরিবর্তন এসেছে এবং জেলাকে নিরাপদ এবং শান্তিপূর্ন জেলা হিসাবে গন্য করা হয় ।
লেন্ডি কোটাল
ইতিহাস
বৃটিশ শাসনকালে লেন্ডি কোটাল দূর্গটি ছিল সাধারণ ধাঁচের, যেখানে ৫ জন ব্রিটিশ অফিসার এবং ৫০০ জন দেশীয় অফিসার ও পুরুষের থাকার ব্যবস্থা সহ একটি রক্ষনাগার এবং একটি বাইরের দুর্গ ছিল। ১৮৯৯ সাল থেকে, খাইবারের অন্যান্য পোস্টের মতো, এটি খাইবার রাইফেলস দ্বারা সজ্জিত ছিল, খাইবার এজেন্সির উপজাতিদের থেকে নিয়োগ করা মিলিশিয়াদের একটি অনিয়মিত কর্পস।
মুকুড় জেলা
অবস্থান
প্রাদেশিক সবচাইতে অধিক সংখ্যক সীমান্ত মুকুড়ের সাথে মিশেছে। মুকুড় জেলার পূর্বে আব কামারি জেলা, দক্ষিণে কালা-ই-নও, দক্ষিণপূর্বে কদিস এবং  উত্তরপূর্বে মারঘাব অবস্থিত। উত্তরে তুর্কমেনিস্তান এর আন্তর্জাতিক সীমান্তরেখার সাথে মিশেছে ।